
EKO PAN — RAD UDRUGE U 2020. 


Prožeta neizvjesnošću i strahovima, prošla je godina bila takva da je svi želimo 
zaboraviti. Pandemija je ljudski utjecaj na okoliš učinila prilično vidljivim. Kratko 
smo i ushićeno pozdravljali prizore bistrih venecijanskih kanala da bismo ubrzo 
gazili po odbačenim maskicama i šetali supermarketima u kojima ponovno 
caruje jednokratna plastika. U nedostatku drugih sadržaja, pohrlilo se u prirodu 
no sudeći po brojnim fotografijama izletišta i planinarskih skloništa mnogima 

bi koristila i poneka ozbiljna lekcija iz planinarskog bontona. Sva zbivanja i 
informacije kojima nas mediji tijekom pandemije neprestano zasipaju među 
ljudima stvara prostore koji su sve manje nalik dijalogu, a sve više promocija 
različitih teorija i isključivosti koje nas nepotrebno odvajaju jedne od drugih. 

S druge strane, uz svu tugu koju ovih dana osjećamo gledajući prizore iz 
krajeva pogođenih potresom, utješno je znati da smo sposobni zaboraviti na 
sve moguće razlike, biti solidarni i jedni uz druge. Želimo li doista živjeti u 
zdravijem društvu, ovu godinu ne bismo nikako trebali zaboraviti već je shvatiti 
kao vrijeme u kojem smo imali priliku spoznati razinu odgovornosti za druge. 
Godina koju svi želimo zaboraviti mogla bi biti ona koju smo odabrali pamtiti 
kao onu koja je skrenula pažnju na stvarnost oko nas i na vrijednosti koje su 
nam potrebne da bismo zadržali ono jedino čime svijet možemo učiniti boljim 
mjestom — ljudskost. Vjerujemo da je povezanost sa živim svijetom osnova 
očuvanja takvih vrijednosti stoga u Eko Panu kontinuirano razvijamo programe 

i aktivnosti kojima kroz edukaciju i informiranje o važnosti očuvanja okoliša i 
prirode nastojimo doprinositi aktivnoj i solidarnoj zajednici. 

PAN | ŠUMEK 


Od veljače 2019. godine udruga Eko Pan u središtu Karlovca dijeli prostor 
s Nakladom Šumek. Kroz civilno-privatno partnerstvo dva sektora se 
međusobno podržavaju, brinu o prostoru i razvijaju zajedničke aktivnosti. 
Koncept prostora u duhu je zero-waste filozofije: minimalno stvaramo otpad, 
potičemo recikliranje, ponovnu upotrebu, popravljanje i razmjenu. U prostoru 
se nalaze Knjižnica igračaka i Bibliopan koji našim korisnicima 

nude mogućnost posudbe igračaka, slikovnica te literature i časopisa iz 
područja ekologije, biologije, botanike, zemljopisa, permakulture i održivog 
upravljanja prirodnim resursima. U prostoru održavamo buvljake, radionice i 
predavanja s ciljem stvaranja zajednice zainteresirane za aktivno djelovanje 
u zaštiti okoliša i prirode. Tu je i Uzmi-ostavi polica namijenjena svima 
koji žele razmjenjivati rabljene stvari. Potencijal prostora sigurno će biti 
iskorišten tijekom narednog razdoblja u kojem ćemo razvijati niz edukativnih 
i zabavnih programa čime će Pan i Šumek postati prepoznatljivo mjesto — 
mali generator zelenih usluga, priča i sadržaja. 

DAM DOBRO SAMI 


SAJAM RABLJENIH STVARI 





Jedna od naših najdražih i najdugovječnijih aktivnosti, sajam rabljenih stvari 
Imam, dam - dobro sam, ove se godine, uslijed pandemije, održavala 
nešto rjeđe kod Pana i Šumeka, a češće U gostima — na otvorenom, u 
novouređenom Urbanom parku Hrvatskog doma. Eko Pan je kao 
članica platforme KAoperativa, koja je inicijator oživljavanja prostora 
Hrvatskog doma i pokretanja društveno-kulturnog centra, tijekom ljetnih 
mjeseci podržavao programe na otvorenom pa smo uspješno organizirali 
nekoliko sajmova koje ćemo nastaviti održavati na toj lokaciji i tijekom 2021. 
godine. Sudjelovati na sajmovima mogu svi zainteresirani, kotizacije nema, a 
izlagači su obvezni ponijeti stolić ili podlogu za stvari. Sajmovima, odnosno 
buvljacima, građane potičemo na korištenje rabljenih stvari, racionalnu 
potrošnju, solidarnost i druženje. Ukoliko to epidemiološka situacija dopusti, 
sajmovi će se održavati i u prostoru Pana i Šumeka, kao i ranije — svake 
posljednje subote u mjesecu. 

Kako bismo najmlađe upoznali s vrijednostima poznavanja i očuvanja živog 
svijeta i okoliša te boravka na otvorenom, posljednje dvije godine razvijamo 
rođendanske igraonice kojima učenje spajamo sa zabavom. Ova je 
usluga trenutno namijenjena djeci uzrasta od 5 do 10 godina, a tijekom 
narednog razdoblja biti će nadograđena novim igrama i sadržajima 
prilagođenim i starijim uzrastima. Panova rođendanska igraonica poziva na 
poučnu i kreativnu igru kojom bolje upoznajemo svijet i prirodu oko sebe. 
Slavljenik bira temu o kojoj želi saznati više (roda, žaba, krpelj, komarac, 
svemir, vode, nebo, itd.). Tema se provlači kroz sve aktivnosti (igre, razgovor 
i kreativna radionica), a sudionici su podijeljeni u dvije skupine koje se 
međusobno natječu u znanju i vještinama. Ova je usluga dostupna svim 
zainteresiranima, trenutno se provodi u prostoru Pana i Šumeka, a od 2021. 
godine na otvorenom i u gostima. Korištenjem ove usluge izravno 
podržavate razvoj naših društveno-poduzetničkih djelatnosti i 
omogućujete stvaranje novih radnih mjesta u udruzi. 

PROSLAVI ROĐENDAN 
U EKO PANU 


BLIŽI TI SE ROĐENDAN | TRAŽIŠ 
MJESTO ZA DOBAR TULUM? 


AKO TE ZANIMA PRIRODA, DOĐI K NAMA 
— EKO ROĐENDANSKA IGRAONICA 
STVORENA JE BAŠ ZA TEBE 


POZOVI PRIJATELJE 1 KROZ ZABAVU 
NAUČITE NEŠTO 0 TEMI PO TVOM 
ITBORU — UPOZNAJTE RODU, ŽABU 
RIBU, VRANU PA ČAK | KRPELJA! 
AKO VOLIŠ SVEMIR | NEBO, SAMO 
RECI, PRIPREMILI SMO PREGRŠT 
TANIMLJIVIH IGARA, JER U PANU 
JE ZABAVA DOBRA 1 PAMETNA 


















Eko rođendanska igraonica 
osmišljena je za male slavljenike 
u dobi od 5 do 10 godina. 


INFORMACIJE | REZERVACIJE 
e email: eko-pan@eko-pan.hr 
* tel: 095 9083578 
* osobno: petkom 
od 10 do 14 sati 

EDUKACIJE DJECE I ODRASLIH 


lako smo tijekom prošle godine imali nešto manje mogućnosti za 
održavanje edukativnih sadržaja, dio aktivnosti smo uspješno preselili 

na otvoreno. Zahvaljujući već spomenutom Urbanom parku Hrvatskog 
doma, tijekom ljetnih mjeseci smo imali priliku nastaviti suradnju s Dječjim 
odjelom Gradske knjižnice Ivan Goran Kovačić u Karlovcu za koji smo 

u okviru programa Đačkih ljetnih dana u parku održali dvodnevnu 
radionicu recikliranja papira i izrade dnevnika čitanja. S aktivnostima u 
parku nastavili smo radionicom izrade prijenosnog herbarija, radionicom 
snalaženja u prirodi, izrade kolaža od materijala iz neposrednog okoliša i 
radionicom izrade Halloween prizora od wc rolica kao dio projekta udruge 
KA-MATRIX. Povodom završetka programske sezone u parku, podržali 
smo Inicijativu mladih Glazba za biljke za koju je financijska sredstva 
osigurao Grad Karlovac. 


_ Radionica: Snađi se! 

Izrada dnevnika čitanja 





| Mala tvornica reciklaze: 
NE (Izrada herbarija 

Dio aktivnosti se odvijao i u Panu i Šumeku. Tijekom kolovoza održane su 
pop-up radionice recikliranja za male skupine djece, a ŠIV ŠAV sekcija 
za odrasle održavala se do sredine ožujka te u rujnu i listopadu. Nadamo 

se kako će 2021. donijeti nešto bolje okolnosti i mogućnosti za daljnji razvoj 
naših aktivnosti. Sigurno ćemo nastaviti sa sekcijom i radionicama šivanja 

i prepravljanja odjeće kao i s različitim oblicima kreativne edukacije na 
otvorenom. Također ćemo unaprijediti svoja znanja kako bismo program 
edukacija mogli uspješno razvijati kao oblik društvenog poduzetništva. 


Mala tvornica reciklaže: 
Izrada projektora WE, 
| od wc rolica | 

4 Mala tvornica reciklaže: 
Izrada životinja od we rolica| 

IZVJEŠTAJ O RADU 
ZELENOG TELEFONA ZA 2020. GODINU 


Na Zeleni telefon udruge Eko Pan — Karlovac u razdoblju od 01.01.- 
17.12.2020. godine zaprimili smo ukupno 70 prijava građana. 





mi Životinje (11) 
HM Tlo (0) 

MA Zrak (4) 

= Zelenilo (4) 
MA Vode (15) 
NI Šume (4) 

HN Rudarenje (1) 
NE Razno (7) 
H Promet (0) 
JU Otpad (15) 
HA Zračenje (0) 
NE Gradnja (8) 
NI Buka (1) 





Vode i Otpad su kategorije s najviše zaprimljenih prijava. Unutar 
kategorije Voda najveći broj prijava odnosi se na nesavjesno i ilegalno 
ispuštanje septičkih jama. S obzirom da ne postoji funkcionalan sustav 
nadzora nad ispuštanjem septičkih jama, nesavjesni pojedinci, često 
nanoseći štetu susjednim česticama, slobodno i bez posljedica sadržaj 
svojih septičkih jama ilegalno prazne. Rješenje je vrlo jednostavno, kontrola 
pražnjenja putem evidencija kod ovlaštenih poduzeća. 


Unutar kategorije Otpad najviše je prijava koje se odnose na divlja 
odlagališta. lako postoji sustav zbrinjavanja svih vrsta otpada, mnogi i 
dalje nesavjesno odbacuju otpad po šumama i uz rijeke i potoke čineći 
time veliku štetu svima, a osobito biljkama i životinjama koje obitavaju na 

tom prostoru. Nadzor tako velikih područja ne može se efikasno provoditi, 
pa su edukacija i informiranje građana o međuovisnosti ljudi i ostatka 
ekosistema i dalje najbolji alat za borbu s ovim problemom. 


Jedan od najznačajnijih slučajeva u kojem se Pan izravno angažirao i kroz 
sudske postupke jest gradnja retencije u Drežničkom Polju u blizini 
Ogulina. Ovaj slučaj postoji već dugi niz godina, a 2020. je ponovo 
postao aktualan zbog presude Vrhovnog Upravnog suda u Rijeci koja je 
presudila da činjenica da je Studija utjecaja na okoliš izrađena davne 
1998. nije prepreka projektu. Drežničko polje je krški prostor sa rijetkim 
biološkim bogatstvima koji zaslužuje status zaštite, a ne devastaciju kakvu 
bi ovaj projekt izazvao. Stoga će Pan iscrpiti sve pravne mogućnosti kako bi 
se ovo bogatstvo sačuvalo. 


Drugi slučaj od većeg značaja je projekt gradnje zida na 
Foginovom kupalištu na Korani u Karlovcu koji je dobio epilog 

u presudi Upravnog suda koja daje investitoru (Lana Commerce d.o.o.) 

za pravo gradnju na privatnom zemljištu bez provođenja arhitektonskog 
natječaja kako bi se projekt uskladio s GUP-om grada Karlovca što je bila 
dosadašnja praksa. | u ovom slučaju Pan izravno sudjeluje kao stranka u 
pravnim postupcima kako bi zaštitio javno dobro, odnosno krajobraz rijeke 
Korane i Foginovog kupališta. 


Ostatak prijava podijelilo se između zbrinjavanja ugroženih i mrtvih 
životinja, ilegalnih građevinskih zahvata, netransparentnih i ilegalnih sječa 
šuma, ilegalnih iskopina zemlje u šumi i jednostavnih upita vezanih uz 
zbrinjavanje otpada, građanskih inicijativa za urbano vrtlarstvo itd. 


Geogratski gledano, najveći broj prijava zaprimljen je iz Karlovačke 
županije (66%), od toga većina iz Karlovca (30%) i Duga Rese (19%), 
i iz Ličko-senjske županije (13%), što je područje koje Zeleni telefon Eko 
Pana službeno pokriva. 70% prijava odnosilo se na slučajeve iz ruralnih 
područja, a 30% na slučajeve iz urbanih područja. 


Distribucija poziva po spolu pokazuje da se otprilike jednak broj 
pripadnika oba spola javljao na Zeleni telefon u 2020. godini. Čak 61% 
prijavitelja nije zahtijevalo anonimnost što potvrđuje trend 
rasta neanonimnih prijava iz prijašnjih godina. 











BE Neanonimni (61%) 
NE Anonimni (39%) 





Otprilike dvije trećine prijavljenih slučajeva, odnosno 70%, je rješeno, 
dok je 30% slučajeva pri trenutku pisanja još uvijek aktivno. Jednostavnije 
prijave se rješavaju vrlo brzo, često u par dana, dok oni kompleksniji 
zahtjevaju angažman inspekcijskih službi i znaju potrajati od par mjeseci 
do preko godinu dana, ovisno o brzini državnih službi. 


ši Riješeno (70%) 
H Nerijeseno (30%) 

NOVI PROJEKTI 


Nakon duže pauze tijekom koje smo uselili u novi prostor 
i posvetili se stabilizaciji udruge, u drugoj polovici prošle 

godine započeli smo s provedbom nekoliko projekata od 

kojih smo nositelj jednog i partner dva projekta. 


Projekt PODUZMI ZELENIJI OTISAK 


Poduzmi zeleniji otisak projekt je kojim razvijamo znanja i vještine za 
provedbu usluga u domeni društvenog poduzetništva Eko Pana s ciljem 
podizanja znanja i vještina za aktivno sudjelovanje u očuvanju 
prirode i okoliša. Tijekom 30 mjeseci, koliko traje provedba projekta, 
razvijamo tri grupe usluga kojima različite dobne skupine kroz učenje i igru 
potičemo na stvaranje povezujućeg odnosa sa živim svijetom oko nas. To su 
edukativni sadržaji poput radionica, predavanja, sekcija i tečajeva, 
zatim tematske rođendanske igraonice te izletnički paketi 
temeljeni na održivom turizmu i edukaciji o prirodi. Projekt doprinosi ne 
samo ekološkoj dimenziji (kroz razvoj aktivnosti za jačanje svijesti i stjecanja 
informacija o zaštiti okoliša i prirode) već i socijalnoj komponenti. U okviru 
projekta planira se zaposliti 4 duže/dugotrajno nezaposlene osobe 
s područja Karlovačke županije, posebice žene, s obzirom da su one u 
nepovoljnijem položaju na tržištu rada. 


Projekt Poduzmi zeleniji otisak sufinancira Europska unija iz 
Europskog socijalnog fonda kroz program Učinkoviti ljudski 
potencijali. Ukupna vrijednost projekta je 971.100,00 kuna. 
Razdoblje provedbe projekta je od 1. listopada 2020. do 

1. travnja 2023. godine. 


Projekt JEDRO 


Projekt JEDRO u kojem Pan sudjeluje kao jedan od partnera Zelenoj 
akciji okuplja brojne društvene i ekološke nevladine organizacije iz 
gradova diljem Hrvatske. 

Cilj projekta je stvaranje i ojačavanje tematskih mreža vezanih 
uz vodne usluge, obnovljive izvore energije i upravljanje otpadom, a sve 
pod zajedničkim nazivnikom politika klimatskih promjena. Panova uloga je 
sudjelovanje u znanstvenom istraživanju o vodnim uslugama u RH i zatim 
stvaranje i zagovaranje politika zasnovanih na znanstvenim činjenicama 
proizašlim iz prethodnog istraživanja. 


Nadamo se da će se ovakvim projektima značajno unaprijediti upravljanje 
javnim dobrima u Hrvatskoj kako bi stvorili društvo koje je otpornije kako 
na klimatsku krizu, tako i na društvene i ekonomske krize dijelom izazvane 
koruptivnim i netransparentnim strukturama koje upravljaju našim javnim 
dobrima. 


Projekt JEDRO - javne politike za održivi društveni razvoj: 
voda, energetika, otpad sufinancira Europska unija iz 
Europskog socijalnog fonda putem poziva Tematske mreže za 
društveno-ekonomski razvoj te promicanje socijalnog dijaloga 
u kontekstu unapređivanja uvjeta rada. 


Projekt JEKA! 


U prosincu 2020. započeo je projekt JEKA! kojeg također vodi Zelena 
akcija, a Pan djeluje kao partnerska organizacija. Cilj projekta je stvaranje 
snažnog i dinamičnog klimatskog pokreta u Hrvatskoj i regiji koji može 
potaknuti i razviti lokalne aktivističke inicijative i organizacije civilnog 
društva kako bi efikasnije i snažnije zagovarale rješenje klimatskih 
problema na lokalnim i državnim razinama. U okviru projekta ponovno će 
se pokrenuti Panova aktivistička grupa koja će okupljati pojedince 
zainteresirane za doprinos projektu, kampanji i očuvanju okoliša u lokalnoj 
zajednici. 


Projekt JEKA! - jačanje eko-aktivizma za hitnu klimatsku 
akciju sufinancira se u okviru programa Foznda za aktivno 
građanstvo u Hrvatskoj. Fond se financira mehanizmima 
Europskog gospodarskog prostora i Kraljevine Norveške. 

PODRŽI EKO PAN 





Eko Pan je neprofitna organizacija koja većinu svojih aktivnosti koje nisu 
projektno financirane provodi zahvaljujući dobroj volji i trudu članova i 
volontera udruge. 


Želite li nas podržati to možete učiniti na sljedeće načine: 

* uključivanjem u Panovu aktivističku grupu 

* učlanjivanjem u udrugu i uključivanjem u aktivnosti 

* volontiranjem na Zelenom telefonu i u organiziranju pojedinih aktivnosti 
(buvljaci, radionice i sl.) 

* sudjelovanjem u kampanjama i inicijativama koje podržavamo 

* sudjelovanjem na buvljacima 

* korištenjem Knjižnice igračaka i Bibliopana 

* pohađanjem sekcija, radionica, tečajeva i predavanja 

* korištenjem i preporučivanjem usluga rođendanskih igraonica i izleta 

e praćenjem i dijeljenjem naših sadržaja na društvenim mrežama 

* donacijom 


Hvala svima koji nas pratite i podržavate. 


Vaši Panovci 

DONATORI | PRIHODI 


PRIHODI OD PROJEKATA 

== JEDRO partner ee 117600,00 kn 

ano JEKA! partner No 84.790,50 kn 

Grad Karlovac Glazba za biljke nositeli 2.700,00 kn 

UKUPNO 1.238.740,50 kn 
PRIHODI OD OBAVLJANJA SAMOSTALNIH DJELATNOSTI 
Članarine 350,00 kn 
Donacije građana 2.250,00 kn 
Donacije građana za promo materijal 880,00 kn 
Edukacija ĐAČKI DANI - GKKA 1.400,00 kn 
Edukacija RECIKLAŽA KA MATRIX 4.250,00 kn 
Članarina ŠIV ŠAV sekcija 2.580,00 kn 
Korištenje prostora i opreme 400,00 kn 
Prodaja imovine i inventara 1.300,00 kn 
UKUPNO 13.410,00 kn 

IMPRESSUM 


Naslov: GODIŠNJI IZVJEŠTAJ O RADU PANA, UDRUGE ZA ZAŠTITU 
OKOLIŠA I PRIRODE U 2020. GODINI 


Izdavač: Eko Pan 

Projekt: stitucionalna potpora stabilizaciji i/ili razvoju udruge 

Donator: Nacionalna zaklada za razvoj civilnoga društva 

Pripremile/i: Ivana Francišković Olrom, Zvonimir Magdić, Valentina Mesarić 
Oblikovanje i dizajn: CMYK, obrt za dizajn, vl. Jelena Đorđević 
Karlovac, 2020. 


Info 

Adresa: Stjepana Radića 12, 47000 Karlovac 
Telefon/telefax: 047 614 063 

Mobitel: 095 9083 578 

Zeleni telefon: 072 123 456 

E-mail: eko-pan@eko-pan.hr 

WEB: www.eko-pan.hr 


Facebook: https://www.facebook.com/ 
Pan-udruga-za-zaštitu-okoliša-i-prirode-159070253062/ 
www.facebook.com/panisumek 


Instagram: @pansumek 


ZIRO RACUN: Karlovaéka banka d.d., 
HR1124000081107214313 


MATICNI BROJ: 1660675 


